forrige



















fullskjerm neste

Dette vet vi om terrorangrepene på Sri Lanka

Første påskedag ble Sri Lanka rammet av åtte eksplosjoner. Minst 321 er drept og 500 er såret.

Oppdatert 23. april 2019

Artikkelen er over ett år gammel

Dette er det vi vet om angrepene så langt:

Tidlig første påskedag kom de første meldingene om angrepene på Sri Lanka.

Tre kirker, St. Anthony's Shrine i Colombo, St. Sebastian-kirken i Negombo og Zion-kirken i Batticaloa på østkysten, og tre hoteller, Shangri-La, Cinnamon Gard og Kingsbury, ble angrepet nesten samtidig. Senere gikk det også av to mindre eksplosjoner.

Minst 321 mennesker er drept, og rundt 500 er sårede, etter åtte angrep på Sri Lanka søndag.

Tre danske barn er blant de drepte . De tre søsknene var på ferie da terroren rammet. De drepte er barna til Danmarks rikeste mann Anders Holch Povlsen.

Myndigheter skriver at de så langt har identifisert 31 utenlandske ofre fra minst tolv ulike land. Blant annet Bangladesh, Kina, India, Frankrike, Japan, Nederland, Portugal, Saudi-Arabia, Australia, Spania, Tyrkia og Storbritannia.

Det norske utenriksdepartementet sier at det ikke er noen indikasjoner på at noen nordmenn er omkommet eller skadet.

forrige











fullskjerm neste LUKSUSHOTELLER: Tre eksklusive hoteller i Colombo ble rammet av eksplosjonene søndag. Det er kommet meldinger om at det skal ha skjedd i hotellets restauranter.

Angrepene

Seks av de totalt åtte eksplosjonene skjedde med kort mellomrom. Eksplosjonene i kirkene skal ha skjedd under påskegudstjenestene søndag morgen. Mange av angrepene ble utført av selvmordsbombere, ifølge politiet. Reuters har oppgitt følgende tidspunkter for hendelsene. Tidene er i srilankisk tid, som er tre og en halv time foran Norge:

8.45 : Eksplosjon ved Shangri La hotell i hovedstaden Colombo.

8.45 : Eksplosjon i St. Anthonys-kirken i Colombo.

8.45 : Eksplosjon i St. Sebastian katolske i kirke i Negombo. Byen ligger rundt 40 kilometer nord for Colombo, på landets vestkyst.

8.45 : Eksplosjon på Kingsbury hotell i hovedstaden Colombo.

8.50 : Eksplosjon på Cinnamon Grand Hotel i Colombo. Hotellet skriver selv på sin : Eksplosjon på Cinnamon Grand Hotel i Colombo. Hotellet skriver selv på sin Twitter-konto at eksplosjonen gikk av i køen i hotellets restaurant i første etasje.

9.05 : Eksplosjon i Zion Roman katolske kirke i Batticaloa, som ligger på øyas østkyst.

13.45 : Eksplosjon på New Tropical Inn i Dehiwela, rett sør for Colombo.

14.15 : Eksplosjon i et hus i Dematagodo i Colombo under et politiraid. Tre politimenn ble drept.

En improvisert bombe ble oppdaget og uskadeliggjort ved Bandaranaike internasjonale flyplass i Colombo, søndag kveld.

Ingen har tatt på seg ansvaret for angrepet. Ifølge statsminister Ranil Wickremesinghe har det vært noe informasjon om potensielle angrep, som ikke skal ha blitt fulgt opp.

Sri Lankas forsvarsminister Ruwan Wijewardene kaller dagens angrep i landet for «terrorisme», og mener det er religiøse ekstremister som står bak.

Myndighetene har blokkert alle sosiale medier etter angrepene. Det er uklart hvor lenge denne sensuren vil vare.

Flere statsledere har fordømt angrepene på Sri Lanka. Blant annet Theresa May, Vladimir Putin, Donald Trump og Erna Solberg.

Tirsdag morgen er 40 personer pågrepet. Myndighetene har fremdeles ikke sagt noe om hvem de pågrepne er.

Etterforskeren Ariyananda Welianga sier til nyhetsbyrået AP at seks av angrepene ble gjennomført av syv selvmordsbombere: To selvmordsbombere var involvert i angrepet på hotellet Shangri-La. Angrepene på de to andre hotellene og to kirker ble gjennomført av fem andre selvmordsbombere.

De to andre eksplosjonene som skjedde søndag formiddag norsk tid er fremdeles under etterforskning.

Ifølge flere srilankiske journalister har helseministeren i landet, Rajitha Senaratne, bekreftet at de mistenker islamistgruppen National Thowheed Jamath for å stå bak angrepene. Flere utenlandske medier har tidligere skrevet at gruppen varslet om angrep tidligere i april.

Terroristene skal ha fått hjelp fra et internasjonalt nettverk, ifølge myndighetene.

Myndighetene har erklært unntakstilstand på hele Sri Lanka fra midnatt natt til tirsdag.

Kilde VG/ AFP/ AP/ the Guardian

les også Norske Marius på Sri Lanka: – Kaotisk

Publisert: 21.04.19 kl. 09:58 Oppdatert: 23.04.19 kl. 10:18

Les også

Mer om Sri Lanka Colombo